बदलिदो संसारमा नेपाललाई बन्दी सरह बनाएर स्वतन्त्र विश्वको सदस्य हुन पनि नदिने र नेपाली जनताको व्यक्तित्व विकाससँगै उनीहरुको सामाजिक, आर्थिक र राजनीतिक अधिकारमाथि पूर्ण रुपले बन्देज लगाएर हुकुमी शासन सञ्चालन भइरहेको थियो। त्यो हुकुमी राणा शासनका विरुद्ध आन्दोलन गरी मुलुकमा प्रजातन्त्र स्थापना गर्र्ने उद्देश्यले पार्टी गठनमा लागेका राजनेतामध्ये कृष्णप्रसाद भट्टराई पनि एक हुनु हुन्थ्यो।
